
			IRAGARKIAK

			Beste iragarki ofizial batzuk

			URAREN EUSKAL AGENTZIA

			1814

			IRAGARKIA, zeinaren bidez jendaurrean jartzen baita proiektu hau: «Moreda Arabako (Araba) saneamendu-sistemaren eta hondakin-uren araztegiaren proiektua».

			Uraren Euskal Agentziaren zuzendari nagusiaren 2022ko apirilaren 12ko Ebazpenaren bidez, hasieran onartu zen «Moreda Arabako (Araba) saneamendu-sistemaren eta hondakin-uren araztegiaren proiektua».

			Proiektu horren helburua da Moreda Arabako udalerriko hondakin-uren tratamenduan dagoen akatsa konpontzea. Bertan, gaur egungo isurketak Moredako hondakin-uren araztegi berrira bideratuko dituen kolektore-sistema gauzatzea aurreikusten da, proiektu honetan ere sartuta dagoena.

			Administrazio Publikoen Administrazio Prozedura Erkidearen urriaren 1eko 39/2015 Legeak 83. artikuluan ezarritakoarekin bat etorriz, proiektua jendaurrean jartzen da hogei (20) egun balioduneko epean, iragarki hau argitaratu eta hurrengo egunetik aurrera, egoki iritzitako alegazioak aurkez daitezen.

			Obren proiektua interesdunen eskura egongo da Uraren Euskal Agentziaren webgunean, obra hidraulikoaren atalean (www.uragentzia.euskadi.eus).

			Vitoria-Gasteiz, 2022ko apirilaren 12a.

			Uraren Euskal Agentziako zuzendari nagusia,

			ANTONIO AIZ SALAZAR.

